సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
Bigg Boss Telugu Vote: బిగ్ బాస్ ఓటింగ్‌లో ఛీటింగ్ వాస్తవమెంత? అసలుకే ఎసరు?
బిగ్ బాస్ సీజన్‌ 2 ఫాలోవర్స్‌ను వేధిస్తున్న ప్రశ్న బిగ్ బాస్ ఓటింగ్ జన్యున్‌గా జరుగుతుందా? లేక బిగ్ బాస్ నిర్వాహకులు ముందుగానే ప్లాన్ చేసి విన్నర్‌ని అనౌన్స్ చేస్తారా?
Samayam Telugu | Updated:
Sep 27, 2018, 11:37AM IST
గత 108 రోజులుగా బుల్లితెర ప్రేక్షకుల్ని ఎంతగానో అలరిస్తున్న బిగ్ బాస్ సీజన్‌2కి ఆదివారం నాటితో శుభం కార్డ్ పడనుంది. మరో మూడు రోజులు మాత్రమే మిగిలి ఉండటంతో బిగ్ బాస్ సీజన్ 2 విజేత ఎవరు కావొచ్చనే టెన్షన్ ప్రేక్షకుల్లో ఉంది. తమ అభిమాన కంటెస్టెంట్స్‌కు ఓట్ చేసేందుకు ప్రేక్షకులు పోటీపడుతున్నారు. గత సీజన్‌తో పోల్చుకుంటే... ఈ సీజన్‌కి ఓటింగ్ శాతం రెండింతలుగా పెరిగిందంటే ఎన్ని కోట్ల ఓట్లు పోల్ అవుతున్నాయో ఓ అంచనాకు రావచ్చు. కౌశల్, గీతా మాధురి, తనీష్, దీప్తి, సామ్రాట్‌లు ఓట్ల వేటలో తమ పెర్ఫామెన్స్‌కు పదును పెడుతున్నారు.
Read Also: బిగ్ బాస్ సీజన్ 2 అన్ని ఎపిసోడ్‌ల పూర్తి సమాచారం ఒక్క క్లిక్‌తో..
ఇదిలా ఉంటే చాలా బిగ్ బాస్ సీజన్‌ 2 ఫాలోవర్స్‌ను వేధిస్తున్న ప్రశ్న బిగ్ బాస్ ఓటింగ్ జన్యున్‌గా జరుగుతుందా? లేక బిగ్ బాస్ నిర్వాహకులు ముందుగానే ప్లాన్ చేసి విన్నర్‌ని అనౌన్స్ చేస్తారా? అనేది అందరి మదిలో మెదులుతున్న ప్రశ్న. ఎందుకంటే.. ఇప్పటి వరకూ బిగ్ బాస్ హౌస్‌లో జరిగిన ఎలిమినేషన్‌ ప్రాసెస్‌లో ఎవరికి ఎన్ని ఓట్లు వచ్చాయి.. ఎవరు ఏ స్థానంలో ఉన్నారు? అనేది బహిర్గతం చేయకపోవడంతో ప్రేక్షకుల్లో అనేక అనుమానాలు తలెత్తుతున్నాయి. తమిళ్ ఇతర లాంగ్వేజ్‌లలో ఎలిమినేషన్ సమయంలో కంటెస్టెంట్స్‌కు పోలైన ఓట్లను స్క్రీన్‌పై డిస్ ప్లే చేస్తున్నారు. అయితే తెలుగులో దీనికి భిన్నంగా ఉండటంతో ఈ అనుమానాలు మరింత బలపడ్డాయి. అయితే ఈ ఓటింగ్ విషయంలో ప్రేక్షకులు కంగారు పడాల్సిన అవసరం లేదు.. ఈ ఓటింగ్ చాలా నిష్పక్షపాతంగా నిర్వహిస్తున్నట్టు హోస్ట్ నానితో పాటు స్టార్ మా కూడా ధీమా వ్యక్తం చేస్తుంది. ఫైనల్‌లో ఎవరికి ఎన్ని ఓట్లు వచ్చాయో బహిర్గతం చేయనున్నారు. గత సీజన్‌లోనూ ఇదే ఫార్ములా ఫాలో అవుతున్నారు.
ఈ ఆన్ లైన్ ఓటింగ్ అనాలసిన్‌ లీక్‌ల పేరుతో చాలా వెబ్ సైట్స్‌లో ఓటింగ్‌కి సంబంధించిన చార్ట్‌లు దర్శనం ఇస్తున్నప్పటికీ వాటి ఆధారంగా తీసుకుని ఓ అంచనాకు రాలేము. ఇక మిస్డ్ కాల్ డేటా ఆధారంగా కూడా విన్నర్‌ని అంచనా వేయలేని పరిస్థితి ఎందుకు దీనికి సంబంధించిన సమాచారాన్ని కూడా బిగ్ బాస్ నిర్వాహకులు ఇప్పటివరకూ బహిర్గతం చేయలేదు. సో.. ఓటింగ్ ఛీటింగ్ అనేది అపోహ మాత్రమే అని నిర్వాహకులు చెబుతున్న మాట.
నిజానికి ఓటింగ్ అనేది నిష్పక్షపాతంగానే జరిగే అవకాశాలు ఎక్కువగా ఉన్నాయి. ఓటు వేసే ప్రతి ప్రేక్షకుడు తమ పర్సనల్ ఈమెయిల్ నుండి ద్వారా లాగిల్ అయ్యి తమ ఫేవరేట్ కంటెస్టెంట్‌కి యాభై ఓట్లు వరకూ వేయొచ్చు. వీటన్నింటినీ ఒకే కంటెస్టెంట్‌కు వేయాలన్న నిబంధన ఏమీ లేదు. తలో 10 ఓట్లు వేయొచ్చు. ఇలా తమ వ్యక్తిగత ఖాతాల నుండి ఓట్ చేయడం ద్వారా పూర్తి సమాచారం నిక్షిప్తమై ఉంటుంది. దీనికి తోడు ఓటింగ్‌ను నిష్పక్షపాతం జరిగించడం అనేది ప్రేక్షకులకు ఇచ్చే రెస్పెక్ట్‌గా నిర్వాహకులు భావిస్తున్నారు. అందువల్ల ప్రేక్షకులు ఎవరికి ఎక్కువ ఓట్లు వేస్తే వాళ్లే బిగ్ బాస్ విన్నర్ అవుతారన్నది అక్షరాల నిజమే. ఇందులో సందేహాలు అవసరం లేదు.
ఒకవేళ కొంతమంది ప్రేక్షకుల అనుమానం వ్యక్తం చేస్తున్నట్టుగా ఓటింగ్‌లో ఛీటింగ్ జరిగితే ఆ ప్రభావం ఖచ్చితంగా నెక్స్ట్ సీజన్స్‌పై పడే అవకాశం ఉంది. ఎందుకంటే బిగ్ బాస్ అనేది ఈ రెండు సీజన్‌లో అయిపోయేది కాదు.. సీజన్ 3, సీజన్ 4, సీజన్ 5 ఇలా ప్రేక్షకాదరణ ఉన్నంత కాలం కొనసాగుతూనే ఉంది. ఈ సీజన్‌లో ఛీటింగ్ చేసి ఓట్లను పక్కన పెట్టి తమకు నచ్చిన.. ప్రేక్షకుల రిజెక్ట్ చేసిన కంటెస్టెంట్‌ను బిగ్ బాస్ సీజన్ 2 విన్నర్‌ చేస్తే పరిణామాలు తీవ్రంగానే ఉంటాయి. అందువల్ల ఇలాంటి సాహసాలకు దూరంగా ఉండి ఏ కంటెస్టెంట్‌కు ఎక్కువ ఓట్లు వస్తే.. అతడ్ని మాత్రమే బిగ్ బాస్ విన్నర్‌ని చేయడమే షో నిర్వాహకుల ముందున్న ఏకైక ఆప్షన్.